Adecco
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
The Adecco Group er et sveitsisk personalkonsern som er et av verdens største rekruttering- og bemanningsselskap og formidler av vikarer til bedrifter. Det ble grunnlagt i 1996 ved sammenslutning av sveitsiske Adia som ble grunnlagt i 1957 og franske Ecco som ble grunnlagt i 1964.
Selskapet har overtatt flere konkurrenter, blant annet amerikanske Olsten i 2000 og tyske DIS (Deutsche Industrie Service) i 2006, og er blitt verdens nest største selskap innen bemanningsforetak etter Randstad. Adecco har virksomhet i rundt 60 land. I 2020 hadde Adecco en omsetning på 19,6 milliarder euro og rundt 30 000 ansatte i tilsvarende full stilling. I gjennomsnitt formidler selskapet over 600 000 vikarer og konsulenter daglig. Hovedkontoret ligger i Zürich, Sveits Virksomhet i Norge Adecco Norge AS driver personalutleie og rådgivning angående rekruttering, omstilling og outsourcing.Byrået ble opprinnelig etablert i 1984 som Vikarbyrået AS. Det ble overtatt av Adia i 1990 og av Adecco i 1996. I 2001 ble det norske Olsten-selskapet innlemmet, som i 1995 hadde overtatt Norsk Personal AS, grunnlagt i 1948 som Contact Service.Adecco Norge AS hadde i 2020 et driftsresultat på cirka 1,8 milliarder kroner. Les mer i Store norske leksikon bemanningsforetak Eksterne lenker Adecco Norges hjemmeside The Adecco Group hjemmeside